विधायक से मिले हड़ताली राजस्व कर्मी
धनबाद | अपनी11 सूत्री मांगों के समर्थन में हड़ताल पर चल रहे भूमि सुधार एवं राजस्व विभाग के कर्मचारियों ने मंगलवार को विधायक राज सिन्हा से उनके घर पर मुलाकात की। उन्हें मांग पत्र सौंपा। बताया कि क्यों वे हड़ताल पर हैं। यह भी कहा कि हड़ताल से आमजन परेशान हैं। जाति, आवासीय, आय प्रमाण पत्र बनना बंद है। भूमि सत्यापन और लगान की वसूली नहीं हो रही है। इसके बावजूद सरकार को हड़ताल की कोई चिंता ही नहीं है। कर्मियों के अनुसार, 21 फरवरी को विभागीय मंत्री के साथ वार्ता हुई थी। सभी मांगों पर सहमति भी बन गई थी। मंत्री ने एक माह में संकल्प पत्र जारी कराने का वादा किया था, लेकिन अब तक कुछ नहीं हुआ। विधायक से मिलने वालों में कालेश्वर सिंह, संतोष मिश्रा, जीतलाल मुर्मू आदि शामिल थे।
bho_Deva hin_Deva